Faren skjøt mannen hennes ved et uhell. Det må Heather Bergan og svigerforeldrene hennes leve videre med.

23. apr. 2020 20:41 Sist oppdatert 4. mai 2020

Sent på kvelden den første oktoberdagen i fjor ble en høy nordmann med kortklippet hår og grove arbeidsnever hentet av en venn på Pensacola-flyplassen i Florida. Den 37 år gamle tobarnsfaren Christopher Bergan hadde reist hele dagen: Gardermoen–Frankfurt–Houston–Pensacola. Nå gjensto en 30 minutter lang kjøretur til målet, småbyen Gulf Breeze i Santa Rosa.